CELEX: 32019D1990
Language: lt
Date: 1574899200000
Title: Tarybos Sprendimas (ES) 2019/1990 2019 m. lapkričio 28 d. kuriuo Europos Komisijos Individualių išmokų administravimo ir mokėjimo biuro direktoriui deleguojami tam tikri leidimus suteikiančio pareigūno įgaliojimai, susiję su atlyginimų išmokėjimu ir misijų bei patvirtintų kelionių išlaidų apmokėjimu

29.11.2019   
               
               
                  LT
               
               
                  Europos Sąjungos oficialusis leidinys
               
               
                  L 308/103
               
            
         TARYBOS SPRENDIMAS (ES) 2019/1990
         2019 m. lapkričio 28 d.
         kuriuo Europos Komisijos Individualių išmokų administravimo ir mokėjimo biuro direktoriui deleguojami tam tikri leidimus suteikiančio pareigūno įgaliojimai, susiję su atlyginimų išmokėjimu ir misijų bei patvirtintų kelionių išlaidų apmokėjimu
         EUROPOS SĄJUNGOS TARYBA,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), visų pirma į jo 66 straipsnio 1 dalies a punktą,
         kadangi:
         
                     (1)
                  
                  
                     Tarybos sprendimu (ES) 2019/792 (2) Taryba pavedė Europos Komisijos Individualių išmokų administravimo ir mokėjimo biurui (PMO) vykdyti tam tikrus su individualių piniginių išmokų valdymu susijusius įgaliojimus, pagal Europos Sąjungos pareigūnų tarnybos nuostatus ir kitų tarnautojų įdarbinimo sąlygas, kurie išdėstyti Tarybos reglamente (EEB, Euratomas, EAPB) Nr. 259/68 (3), suteiktus paskyrimų tarnybai ir su Tarybos generalinio sekretoriato (TGS) darbuotojais sudaryti darbo sutartis įgaliotai tarnybai;
                  
               
                     (2)
                  
                  
                     TGS su PMO pasirašė susitarimą dėl paslaugų lygio dėl TGS darbuotojų ir aukšto rango pareigūnų individualių piniginių išmokų valdymo;
                  
               
                     (3)
                  
                  
                     Pagal Komisijos sprendimą 2003/522/EB (4), visų pirma jo 2 straipsnio 4 dalį, PMO gali veikti kitos įstaigos, įsteigtos pagal steigimo sutartis arba remiantis jomis, prašymu. Pagal PMO ir TGS susitarimą dėl paslaugų lygio pastarasis gali prašyti PMO patvirtinti ir leisti išmokėti atlyginimus TGS darbuotojams ir aukšto rango pareigūnams, taip pat apmokėti jų misijų bei patvirtintas kelionių išlaidas. Atsižvelgiant į išlaidų mažinimo ir veiksmingumo naudą, kuri bus gaunama, PMO direktoriui turėtų būti deleguoti atitinkami leidimus suteikiančio pareigūno įgaliojimai pagal Reglamento (ES, Euratomas) 2018/1046 66 straipsnio 1 dalies a punktą,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Europos Komisijos Individualių išmokų administravimo ir mokėjimo biuro (PMO) direktoriui deleguojami leidimus suteikiančio pareigūno įgaliojimai patvirtinti ir leisti išmokėti atlyginimus, taip pat misijų ir patvirtintas kelionių išlaidas darbuotojams sprendimo (ES) 2019/792 1 straipsnio 1 dalies a punkto taikymo tikslais bei aukšto rango pareigūnams.
               Tos išmokos priskiriamos prie šių Europos Sąjungos bendrojo biudžeto II skirsnio „Europos Vadovų Taryba ir Taryba“ straipsnių ir punktų:
               
                           —
                        
                        
                           10 skyriaus, išskyrus 1004-02 ir 1004-05 papunkčius,
                        
                     
                           —
                        
                        
                           11 skyriaus,
                        
                     
                           —
                        
                        
                           1200 punkto, išskyrus 1200-36 papunktį,
                        
                     
                           —
                        
                        
                           133 straipsnio,
                        
                     
                           —
                        
                        
                           2201 punkto.
                        
                     Pirmoje pastraipoje nurodytas įgaliojimų delegavimas taip pat apima įgaliojimus apskaičiuoti, nustatyti ir autorizuoti pajamas, susijusias su antroje pastraipoje nurodytomis išlaidomis.
            
            
               2.   šio straipsnio 1 dalies pirmoje pastraipoje nurodytas įgaliojimų delegavimas netaikomas tais atvejais, kai pagal Sprendimo (ES) 2019/792 1 straipsnio 2 dalį buvo atsisakyta vykdyti įgaliojimus, kuriuos Taryba delegavo PMO pagal to sprendimo 1 straipsnio 1 dalį.
            
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo tos dienos, kai Tarybos generalinis sekretoriatas gauna laišką, kuriuo patvirtinama, kad PMO priima pagal 1 straipsnio 1 dalies pirmą pastraipą deleguotus įgaliojimus, arba kai PMO pradeda vykdyti tuos deleguotus įgaliojimus, priklausomai nuo to, kas įvyksta anksčiau.
         
         
            Priimta Briuselyje 2019 m. lapkričio 28 d.
            
               
                  Tarybos vardu
               
               
                  Pirmininkas
               
               T. HARAKKA
            
         
         
            (1)  OL L 193, 2018 7 30, p. 1.
         
            (2)  2019 m. gegužės 13 d. Tarybos sprendimas (ES) 2019/792, kuriuo Europos Komisijai – Individualių išmokų administravimo ir mokėjimo biurui (PMO) – pavedama vykdyti tam tikrus įgaliojimus, suteiktus paskyrimų tarnybai ir sudaryti darbo sutartis įgaliotai tarnybai (OL L 129, 2019 5 17, p. 3).
         
            (3)  OL L 56, 1968 3 4, p. 1.
         
            (4)  2002 m. lapkričio 6 d. Komisijos sprendimas 2003/522/EB, įsteigiantis įstaigą atskiroms priklausančioms sumoms administruoti ir mokėti (OL L 183, 2003 7 22, p. 30).